Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: A tulajdonjog tartalmát és védelmét a Polgári Törvénykönyvrõl szóló 1959. évi IV. törvény (a továbbiakban: Ptk.)
Paragraph Index: 701

A tulajdonjog tartalmát és védelmét a Polgári Törvénykönyvrõl szóló 1959. évi IV. törvény (a továbbiakban: Ptk.) X. fejezete részletesen szabályozza, és e rendelkezések keretet adnak azoknak az egyéb jogszabályoknak is, amelyek közérdek vagy jogos magánérdek érvényesülését a tulajdon szabadságával szemben lehetõvé teszik. (285/B/1994. AB határozat, ABH 1994. 827., 828.) Az Alkotmány szerinti tulajdonvédelem köre tehát nem azonosítható az absztrakt polgári jogi tulajdon védelmével; azaz sem a birtoklás, használat, rendelkezés részjogosítványaival, sem pedig negatív és abszolút jogként való meghatározásával. Az alapjogként védett tulajdon tartalmát a mindenkori (alkotmányos) közjogi és magánjogi korlátokkal együtt kell érteni. Az alapjogi tulajdonvédelem sajátosságai miatt az állami beavatkozás alkotmányossága megítélésének súlypontja, az alkotmánybírósági értékelés voltaképpeni tere a cél és az eszköz, a közérdek és a tulajdonkorlátozás arányosságának megítélése lett. [64/1993. (XII. 22.) AB határozat, ABH 1993. 373., 379—381.] 2.1. Az Alkotmánybíróság a jelen ügyben azt vizsgálta, hogy az Ör. által alkalmazott tulajdoni korlátozás megfelel-e a tulajdonhoz való jog, mint alapjog alkotmányos korlátozásával szembeni követelményeknek: vagyis hogy a korlátozás alkotmányos és közérdekû-e.

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes